6.  โครงการในอนาคต

    1.  ความคืบหน้าโครงการตามที่เปิดเผยในหนังสือชี้ชวนเพื่อเสนอขายหุ้นสามัญเพิ่มทุนแก่ประชาชนเป็นครั้งแรก

บริษัทได้นำเงินจากการเสนอขายหุ้นสามัญเพิ่มทุนแก่ประชาชนครั้งแรก (IPO) เมื่อเดือนตุลาคม
2548 จำนวน 60 ล้านหุ้น ราคาหุ้นละ 3 บาท
คิดเป็นเงินจากการขายหุ้นสามัญเพิ่มทุนหลังหักค่าใช้จ่ายในการขายหลักทรัพย์สุทธิเป็นเงิน 171.42
ล้านบาท ลงทุนเพื่อการขยายธุรกิจและพัฒนาประสิทธิภาพการผลิตของบริษัท
ตามโครงการเพิ่มสายการผลิต (สีพ่นชิ้นส่วนภายนอกรถยนต์) โครงการเพิ่มกำลังการผลิต
(สีพ่นพลาสติกสำหรับชิ้นส่วนรถยนต์) โครงการปรับปรุงประสิทธิภาพสายการผลิต
และการจัดระบบคลังสินค้า ประมาณ 160 ล้านบาท และส่วนที่เหลือใช้เป็นเงินทุนหมุนเวียน จนถึง
ณ สิ้นเดือนธันวาคม 2549
บริษัทได้ใช้เงินจากการเสนอขายหุ้นสามัญเพิ่มทุนแก่ประชาชนครั้งแรกดังนี้

1.  ลงทุนเพื่อการขยายธุรกิจและพัฒนาประสิทธิภาพการผลิตของบริษัท
    ตามโครงการเพิ่มกำลังการผลิต และโครงการปรับปรุงประสิทธิภาพสายการผลิต
    และการจัดระบบคลังสินค้าแล้ว โดยส่งผลให้บริษัทมีกำลังการผลิตจาก 4,900 ตันต่อปีในปี
    2548 เพิ่มขึ้นเป็น 6,300 ตันต่อปีในปี 2549 แล้ว
    ซึ่งเป็นการเพิ่มกำลังการผลิตในส่วนของผลิตภัณฑ์หลักที่บริษัทเล็งเห็นโอกาสในการขยายตัวของธุรกิจ
    เช่น สีพ่นรถจักรยานยนต์ สีพ่นพลาสติก สีบรรจุภัณฑ์ และหมึกพิมพ์ จำนวนเงินทุนที่ใช้ไป
    ประมาณ 57.28 ล้านบาท

2.  ใช้เป็นเงินทุนหมุนเวียน ประมาณ 56.68 ล้านบาท

3.  เงินที่รอการลงทุนตามโครงการนำไปลงทุนระยะสั้นไม่เกิน 6 เดือน ประมาณ 57.46
    ล้านบาท

สำหรับโครงการที่บริษัทได้ดำเนินการเสร็จสิ้นแล้ว ได้แก่
โครงการปรับปรุงประสิทธิภาพสายการผลิต และการจัดระบบคลังสินค้า โครงการเพิ่มกำลังการผลิต
และปรับปรุงประสิทธิภาพสายการผลิต ทั้งนี้ บริษัทสามารถประหยัดเงินลงทุน
โดยใช้เงินลงทุนจำนวน 42.19 ล้านบาท ซึ่งน้อยกว่างบประมาณที่ตั้งไว้ คือ 59.50 ล้านบาท
ตามที่เปิดเผยในหนังสือชี้ชวนเพื่อเสนอขายหุ้นสามัญเพิ่มทุนแก่ประชาชนเป็นครั้งแรกเพราะนอกเหนือจากการซื้อเครื่องจักร
อุปกรณ์ใหม่ บริษัทมีการต่อเติมอาคาร ซึ่งทำให้มีพื้นที่ใช้สอยเพิ่มขึ้น
มีการปรับปรุงผังสายการผลิตภายในโรงงานให้มีการใช้พื้นที่ได้อย่างเต็มที่
โดยการปรับแต่งเครื่องจักรเพื่อเพิ่มประสิทธิผล ทำให้ลดเวลาในการผลิตลง
และสายการผลิตดำเนินงานได้อย่างต่อเนื่อง
ส่วนเงินที่เหลือบริษัทจะนำมาใช้เป็นเงินทุนหมุนเวียนในการดำเนินงานต่อไป

สำหรับโครงการที่อยู่ระหว่างการดำเนินการ ได้แก่ โครงการเพิ่มสายการผลิต
(สีพ่นชิ้นส่วนภายนอกรถยนต์) ตามความร่วมมือทางการค้ากับ BASF Coatings Japan
ซึ่งบริษัทคาดว่าจะสามารถเริ่มผลิตและจำหน่ายได้ภายในไตรมาสที่ 3 ปี 2549
เกิดความล่าช้าเนื่องจากปัญหาสภาพเศรษฐกิจการเมืองของประเทศไทยอย่างไรก็ตาม
ในปัจจุบันบริษัทกำลังอยู่ระหว่างการเจรจาเงื่อนไขทางการค้าร่วมกับพันธมิตรดังกล่าว
คาดว่าจะมีความชัดเจนภายในไตรมาสที่ 2 ปี 2550

รายละเอียดการใช้เงินจากการเสนอขายหุ้นสามัญเพิ่มทุนแก่ประชาชนเป็นครั้งแรก (“IPO”)

+---------------------------------------+--------------+--------------+
| รายละเอียดการใช้เงิน                     | แผนการใช้เงิน  | เงินลงทุนที่ใช้ไป |
| (หน่วย: ล้านบาท)                        |              | ณ ธ.ค. 2549  |
|                                       | ตาม IPO      |              |
+---------------------------------------+--------------+--------------+
| เงินลงทุนในโครงการที่ระบุในหนังสือชี้ชวน       | 160.00       | 57.28^(/1)   |
+---------------------------------------+--------------+--------------+
| เงินทุนหมุนเวียน                          | เงินส่วนที่เหลือ  | 56.68        |
+---------------------------------------+--------------+--------------+
| เงินลงทุนระยะสั้น ไม่เกิน 6 เดือน            | N/A          | 57.46        |
+---------------------------------------+--------------+--------------+
| รวม                                   | N/A          | 171.42       |
+---------------------------------------+--------------+--------------+

รายละเอียดโครงการลงทุนและจำนวนเงินลงทุนที่ใช้ไป ณ เดือนธันวาคม 2549 แสดงได้ดังนี้

หน่วย: ล้านบาท

+---------------------------------------+--------------+--------------+
| โครงการลงทุน                           | แผนการใช้เงิน  | เงินลงทุนที่ใช้ไป |
|                                       |              | ณ ธ.ค. 2549  |
|                                       | ตาม IPO      |              |
+=======================================+==============+==============+
| 1. ค่าปรับปรุงที่ดิน ระบบความปลอดภัย         | 33.00        | 8.76         |
| และสาธารณูปโภค                         |              |              |
+---------------------------------------+--------------+--------------+
| 2. อาคารโรงงานสายการผลิตสีพ่นชิ้นส่วนรถยนต์  | 27.50        | -0-          |
+---------------------------------------+--------------+--------------+
| 3. ซื้อเครื่องจักร อุปกรณ์และเครื่องมือตรวจสอบ  |              |              |
+---------------------------------------+--------------+--------------+
| สายการผลิตสีพ่นชิ้นส่วนภายนอกรถยนต์          | 22.00        | 1.74         |
+---------------------------------------+--------------+--------------+
| สายการผลิตสีพ่นพลาสติก                    | 7.00         | 1.26         |
+---------------------------------------+--------------+--------------+
| สายการผลิตสีเคลือบบรรจุภัณฑ์                | 4.00         | 1.49         |
+---------------------------------------+--------------+--------------+
| สายการผลิตหมึกพิมพ์                       | 12.50        | 6.29         |
+---------------------------------------+--------------+--------------+
| 4.                                    | 18.00        | 4.60         |
| เคร                                   |              |              |
| ื่องมือและอุปกรณ์ที่ใช้ในการตรวจสอบและวิเคราะห์ |              |              |
+---------------------------------------+--------------+--------------+
| 5. อาคารสินค้าสำเร็จรูป                   | 36.00        | 33.15        |
+---------------------------------------+--------------+--------------+
| ประมาณเงินลงทุนในโครงการรวมทั้งสิ้น         | 160.00       | 57.28        |
+---------------------------------------+--------------+--------------+

1.  โครงการในอนาคต

1)  โครงการเพิ่มสายการผลิต (สีพ่นชิ้นส่วนภายนอกรถยนต์)

บริษัทมีแผนในการเพิ่มสายการผลิตสีใหม่
เพื่อรองรับการขยายตัวของอุตสาหกรรมการประกอบรถยนต์ในประเทศ
โดยเป็นโครงการเพิ่มสายผลิตสีพ่นชิ้นส่วนภายนอกรถยนต์ให้กับผู้ผลิตรถยนต์ (OEM)
เพื่อทดแทนการนำเข้า ซึ่งในปัจจุบันผู้ผลิตสี/เจ้าของ Know-How
สีพ่นรถยนต์ระดับโลกมีอยู่ประมาณไม่เกิน 10 ราย และแต่ละรายจะมีฐานลูกค้าของตน ปัจจุบัน
บริษัทมีความร่วมมือทางการค้ากับ BASF Coatings Japan ในส่วนของสีพ่นรถจักรยานยนต์อยู่แล้ว
จึงมีโอกาสสูงที่จะขยายความร่วมมือไปยังเทคโนโลยีการผลิตสีพ่นรถยนต์ และสีอื่นๆ
เพื่อเป็นผู้ผลิตสีพ่นชิ้นส่วนภายนอกรถยนต์ภายในประเทศที่มีมาตรฐานระดับสากลจากการใช้
Know-How ของ BASF Coatings Japan
โดยมีจุดประสงค์สำคัญเพื่อตอบสนองความต้องการของผู้ประกอบการภายในประเทศที่ต้องการใช้สีที่เป็นมาตรฐานเดียวกันในระดับสากล
นอกจากนี้ การร่วมมือทางการค้ากับ BASF Coatings Japan
จะทำให้บริษัทขยายฐานลูกค้าครอบคลุมไปยังกลุ่มลูกค้าผู้ผลิตรถยนต์ค่ายญี่ปุ่น และค่ายยุโรป โดยในปี
2550 คาดว่าความต้องการใช้ภายในประเทศ สำหรับตลาดผู้ใช้สีกลุ่ม OEM มีไม่ต่ำกว่า 20,000
ตันต่อปี ทั้งนี้ ผู้ผลิตสีดังกล่าวภายในประเทศมีน้อยราย เช่น Thai Kansai Paint, Nippon
Paint, ICI เป็นต้น ดังนั้น
บริษัทจึงเล็งเห็นโอกาสทางธุรกิจที่จะเป็นผู้ผลิตสีพ่นภายนอกรถยนต์เพื่อรองรับการขยายตัวของอุตสาหกรรม
และเพื่อเป็นฐานการผลิตให้กลุ่ม BASF COATINGS ในประเทศไทย

ปัจจุบัน บริษัทกำลังอยู่ระหว่างการเจรจาเงื่อนไขทางการค้าร่วมกับพันธมิตรดังกล่าว
คาดว่าจะมีความชัดเจนภายในไตรมาสที่ 2 ปี 2550 โดยบริษัทมีแผนเพิ่มกำลังการผลิต 1,100
ตันต่อปี โดยภายหลังขั้นตอนการเจรจาสิ้นสุดบริษัทคาดว่าจะสามารถเริ่มผลิตขั้นต้นได้ไม่น้อยกว่า
250 ตันต่อปี และจะใช้เวลาในการเพิ่มสายการผลิตทั้งสิ้นภายใน 2 ปี
บริษัทจะใช้เงินลงทุนในการปรับปรุงที่ดิน สร้างโรงงาน ซื้อเครื่องจักร
เครื่องมือตรวจสอบพร้อมติดตั้งประมาณ ปรับผังการผลิตจากกำลังการผลิตที่เพิ่มขึ้นจากการลงทุนในปี
2549 รวมเป็นเงินไม่เกิน 72.00 ล้านบาท
และเมื่อบริษัทได้เริ่มแผนตามโครงการเพิ่มสายการผลิต (สีพ่นชิ้นส่วนภายนอกรถยนต์)
จะทำให้บริษัทต้องการเงินทุนหมุนเวียนเพิ่มขึ้นอีกประมาณ 20 ล้านบาท
โดยมีแหล่งที่มาของเงินการเสนอขายหุ้นสามัญเพิ่มทุนแก่ประชาชนครั้งแรก (IPO)
และเงินทุนหมุนเวียนของบริษัท

ปัจจัยที่ทำให้โครงการประสบความสำเร็จ

-   ฐานลูกค้าของกลุ่มผู้ผลิตรถยนต์ OEM ของ BASF COATINGS
    ซึ่งมีทั้งผู้ผลิตรถยนต์จากประเทศญี่ปุ่นและประเทศเยอรมัน จะใช้สีของกลุ่ม BASF COATINGS
    ตามพฤติกรรมของลูกค้าผู้ใช้สีที่จะไม่ค่อยเปลี่ยนยี่ห้อ เนื่องจากมีต้นทุนในการเปลี่ยนแปลงสูง

-   บริษัทมีทั้งความเข้าใจและความชำนาญในธุรกิจ
    สามารถทำให้ลูกค้ามีความเชื่อมั่นในการใช้สีได้
    และบริษัทยังสามารถตอบสนองต่อความต้องการใช้สีของลูกค้าในประเทศได้ดีกว่าการนำเข้าสีจากต่างประเทศ

ปัจจัยที่ทำให้โครงการไม่ประสบความสำเร็จ

-   สภาพเศรษฐกิจชะลอตัว
    และการเมืองของประเทศไทยไม่มีเสถียรภาอาจส่งผลกระทบต่อโครงการลงทุน

-   นโยบายของรัฐบาลที่มีเป้าหมายให้ประเทศไทยเป็นฐานการผลิตยานยนต์ในเอเชีย (Detroit
    of Asia) ยังไม่มีความชัดเจน

-   เงื่อนไขการเจรจาที่ไม่ทำให้บริษัทและผู้ถือหุ้นโดยรวมได้รับประโยชน์สูงสุด
    ภายใต้ปัจจัยแวดล้อมที่เกี่ยวข้อง

  ทั้งนี้ หากโครงการเพิ่มสายการผลิต (สีพ่นชิ้นส่วนภายนอกรถยนต์) ไม่ประสบความสำเร็จ
  กล่าวคือ การเจรจาเงื่อนไขทางการค้าร่วมกับพันธมิตรไม่ประสบความสำเร็จ
  และไม่สามารถเริ่มโครงการตามแผนได้
  บริษัทจะนำเงินจากการเสนอขายหุ้นสามัญเพิ่มทุนแก่ประชาชนครั้งแรก (IPO)
  มาใช้เป็นเงินทุนหมุนเวียนในการดำเนินงานต่อไป

  ประโยชน์ที่คาดว่าจะได้รับ

-   ขยายธุรกิจเข้าสู่ตลาดสีพ่นภายนอกรถยนต์ ซึ่งมีศักยภาพในการขยายตัว

-   บริษัทสามารถขยายฐานลูกค้าไปยังลูกค้ากลุ่มใหม่และเป็นที่รู้จักมากขึ้น

-   บริษัทสามารถใช้ประโยชน์ในพื้นที่โรงงานเดิมที่อำเภอพานทอง จังหวัดชลบุรี ได้อย่างเต็มที่

  ความคืบหน้าของโครงการ

-   บริษัทกำลังเจรจาเงื่อนไขทางการค้ากับ BASF Coatings Japan
    คาดว่าจะมีความชัดเจนภายในไตรมาสที่ 2 ปี 2550

2)  โครงการเพิ่มกำลังการผลิต (สีเคลือบบรรจุภัณฑ์)

บริษัทมีแผนในการพัฒนาเทคโนโลยีของสีเคลือบบรรจุภัณฑ์
เพื่อผลิตและจำหน่ายสีเคลือบบรรจุภัณฑ์ในเขตภูมิภาคเอเชีย โดยมีการร่วมมือทางเทคนิคกับ
Watson Standard ซึ่งเป็นผู้ผลิตสีเคลือบบรรจุภัณฑ์ชั้นนำของโลก
ที่มีประวัติการดำเนินกิจการมากว่า 100 ปีในประเทศสหรัฐอเมริกา

ปัจจัยที่จะทำให้โครงการประสบความสำเร็จ

-   บริษัทมีการพัฒนาสีเคลือบบรรจุภัณฑ์จนเป็นที่ยอมรับในระดับสากล

-   ความร่วมมือทางเทคนิค และทางการค้ากับ Watson Standard
    ซึ่งเป็นผู้ผลิตสีเคลือบบรรจุภัณฑ์ชั้นนำของโลก จะทำให้บริษัทสามารถขยายฐานลูกค้าได้มากขึ้น

ประโยชน์ที่คาดว่าจะได้รับ

-   บริษัทจะได้รับประโยชน์ในการเพิ่มช่องทางการตลาดของตลาดสีอุตสาหกรรมในภูมิภาคเอเชีย

-   เพิ่มโอกาสในการขยายตัวของรายได้จากอุตสาหกรรมอื่น ๆ
    นอกเหนือจากอุตสาหกรรมยานยนต์

ความคืบหน้าของโครงการ

-   บริษัทกำลังพิจารณาเงื่อนไขทางการค้ากับ Watson Standard
    คาดว่าจะมีความชัดเจนภายในไตรมาสที่ 2 ปี 2550